Durban-foto lei tot nog ŉ ‘rasherrie’‘n Skermskoot van Ben Sasonof se Facebook-profiel. Sy profiel in intussen verwyder. Foto: Twitter Nes Penny Sparrow bevind ŉ man van Sandton, Ben Sasonof, hom nou in ŉ rasseherrie oor uitlatings wat hy glo die naweek op Facebook gemaak het oor swart mense op die strand. Die uitlatings het onder die South African National Civic Organisation (Sanco) se aandag gekom en hulle het Maandag ŉ beroep op die Suid-Afrikaanse Menseregtekommissie (MRK) gedoen om die moontlike rassistiese kommentaar te ondersoek. Sasonof het glo ŉ onder meer by ŉ foto van ŉ volgepakte Durbanse strandfront geskryf: “Eh eh Wena … must have smelt like the inside of Zuma’s ass****”. Sosialemediagebruikers het hul misnoeë oor sy kommentaar uitgespreek, waarna hy mense verder ontstel het. “So f**k you and your bf. Go suck on Zuma’s dirty, tyrant ass**** if you love it so much,” het hy ŉ gebruiker glo uitgejou. Sasonof het glo ook teen ene Mohammed Jameel Abdulla, wat hom ŉ rassis genoem het, uitgevaar en gesê: “… you’re a f***in little idiot! Every person you tagged there is a friend of mine from school! I dated a black girl you f***in ignorant f***in idiot f**k! Stupid Monkey b*****d you!” Skermskote is van sy uitlatings gemaak, waarna dit vinnig op sosialemediaplatforms versprei is. Jabu Mahlangu, Sanco se nasionale woordvoerder, het Maandag die uitlatings veroordeel. “Sanco veroordeel ten sterkste die beweerde uitdagende beledigings wat daarop gemik is om rassehaat aan te blaas en die samelewing te polariseer,” het Mahlangu gesê. Mahlangu het gewaarsku tensy nie ernstig opgetree word teen die herlewing van rassisme en die oortreders daarvan vervolg word nie, sal dit saad van konflik saai wat versoening, eenheid, nasiebou en maatskaplike samehorigheid sal ondermyn. “Venynige en barbaarse kommentaar van hierdie aard het geen plek in ‘n verenigde, nie-rassige, nie-seksistiese, gelyke, voorspoedige en demokratiese samelewing waarna ons strewe nie,” het Mahlangu gesê. Hy het gesê hierdie kommentaar weerspieël private gesprekke wat nog aan die gang is onder diegene wat “steeds na apartheid se wit voorreg, oorheersing en eksklusiewe strande vir wittes, verlang”. Penny Sparrow se Facebook-inskrywing is wyd op sosiale media gedeel. Foto: Twitter ŉ Eiendomsagent van KwaZulu-Natal, Penny Sparrow, het vroeër vanjaar ŉ soortgelyke herrie ontketen, toe sy in ŉ Facebook-inskrywing swart strandverbruikers met ape vergelyk het. Die gelykheidshof het in Junie vanjaar beslis Sparrow moet R150 000 aan die Oliver and Adelaide Tambo Trust betaal as boete vir haar plasing. Sparrow moes ook die regsonkoste van die ANC, wat die saak voor die gelykheidshof gebring het, betaal. Sparrow het in September skuld beken op ŉ aanklag van naamskending en is in die Scottburgh-landdroshof beveel om ŉ verdere boete van R5 000 te betaal, of ŉ jaar agter tralies deur te bring.